আয় না থাকলেও এরশাদপুত্রের হাতে নগদ ৬ কোটি ২৮ লাখ | Newsbangladesh
বুধবার, অক্টোবার ২, ২০১৯ ৯:৫২
আয় না থাকলেও এরশাদপুত্রের হাতে নগদ ৬ কোটি ২৮ লাখ
সাবেক রাষ্ট্রপতি হুসেইন মুহম্মদ এরশাদ ও বিরোধীদলীয় নেতা বেগম রওশন এরশাদ দম্পতির সন্তান রাহগির আলমাহি এরশাদ (সাদ)। সাদ এরশাদ চাকরি ও ব্যবসা করেন না; সর্বোপরি বছরে তার আয় শূন্য। তবে তার কাছে নগদ টাকা রয়েছে ৬ কোটি ২৮ লাখ ৫২ হাজার ৪৩৯। বৈদেশিক মুদ্রাও রয়েছে ২ কোটি ৬৫ লাখ ১২ হাজার ২৯১।
এরশাদের মৃত্যুতে শূন্য হওয়া রংপুর-৩ আসনের (সদর) উপনির্বাচনে এবার প্রতিদ্বন্দ্বিতা করছেন তারই সন্তান সাদ। জাতীয় পার্টির (জাপা) হয়ে নির্বাচনে অংশ নেয়া সাদ বিধি অনুযায়ী নির্বাচন কমিশনে হলফনামা জমা দিয়েছেন।